als_Latn dik_Latn sag_Latn
Albin Kurti kërkon një Republikë të re
Ish-kryetari i Lëvizjes Vetëvendosje, Albin Kurti ka thënë se Kosova ka nevojë për një Republikë të re, të cilën ai e ka quajtur, “Republika e Tretë” pasi sipas tij “Republika e Dytë” në vend se t’ia ofroj dorën dhe ndihmë qytetarëve të saj, ajo ua ka treguar çizmen dhe ua ka dhënë shqelmin qytetarëve të saj.
Këtë deklaratë deputeti i Lëvizjes Vetëvendosje e ka dhënë në forumin “Fol hapur” të organizuar nga Lëvizja “Fol”, transmeton zeri.info.
Kurti poashtu ka folur edhe për zhvillimin ekonomik të vendit dhe për dialogun me Serbinë, për të cilat ka thënë se duhet të bëhen ndryshime të mëdha. Ndërsa sa i përket formimit të Gjykatës Speciale për krime lufte, Kurti ka thënë se ajo është totalisht e panevojshme.
“Më 2 korrik 1990 u shpall Republika e Kosovës, le ta quajmë këtë “Republika e Parë e Kosovës”.Ishte kjo Republikë për rezistencë në kushtet e okupimit dhe ajo kishte dy fytyra: delegatin, Adem Mikullovci dhe konstitucionalistin, Gazmend Zajmi. Më 17 shkurt 2008 u shpall pavarësia e Kosovës. Sot më qartë se kurrë e ndjejmë se kjo ishte Republikë për shitje. Edhe kjo Republikë i kishte dy fytyra, sipërmarrësin, Behgjet Pacolli dhe ndërmarrësin, Ramiz Kelmendi. Në këtë “Republikën e Dytë” qytetarët e kanë parë çizmen dhe shqelmin e shtetit dhe nuk e kanë parë dorën dhe ndihmën e shtetit. Ne kemi nevojë për një “Republikë të Tretë”, për një Republikë të zhvillimit”, ka deklaruar Kurti.
Sipas tij ky ndryshim mund të ndodhë vetëm duke ardh në pushtet Lëvizja Vetëvendosje si parti e majtë.
“15 vjet populli i Kosovës i provoj qeveritë e djathta dhe tash po detyrohet të ik nga vendi ose të protestoj kundër Qeverisë. Duhet provuar socialdemokracia, duhet provuar një Qeveri e majt. “Republika e Tretë” bëhet përmes socialdemokracisë, bëhet nëpërmjet shtetit Republikan, ku shteti zhvillimor, ai i së drejtës dhe ai social lidhen me njëri tjetrin”, ka shtuar Kurti, transmeton zeri.info.
Ish-kreu i Vetëvendosjes ka dhënë kritika edhe për dialogun me Serbinë dhe për lëshimet që sipas tij po i bënë Qeveria e vendit.
“Nga decentralizimi mbi baza etnike sipas Planit të Ahtisarit që krijoj komuna me shumicë serbe, kemi kaluar te centralizimi mbi baza etnike sipas marrëveshjes së Brukselit, e cila planifikon Asociacion të Komunave me shumicë serbe. Edhe decentralizimi i kaluar edhe centralizimi i tanishëm janë të organizuar rreth ndejës, shqiptarët rrinë me shqiptarët, serbët rrinë me serbët, shqiptarët e serbët nuk rrinë me njëri tjetrin. Decentralizimi për zhvillim organizohet rreth punës, e jo rreth ndejës”, ka thënë ndër të tjera Kurti.
Short URL: http://vucjaki.net/?p=4879
als_Latn als_Latn als_Latn als_Latn als_Latn als_Latn als_Latn als_Latn als_Latn hne_Deva